היורשים 2

היורשים 2 (באנגלית: Descendants 2) הוא סרט מקורי של ערוץ דיסני שהופק לטלוויזיה, ויצא לאקרנים ב-21 ביולי 2017 בערוצים: ערוץ דיסני, דיסני XD, Lifetime, Freeform ו-ABC. הסרט ממשיך את אירועי הסרט הקודם, ביחד עם סדרת הספין-אוף. הטריילר הרשמי של הסרט הועלה לערוץ היוטיוב הרשמי של ערוץ דיסני ביולי 2016. בישראל, הסרט שוחרר למנויי וידאו על פי דרישה ב-23 ביולי 2017 והוא שודר בהקרנת בכורה בערוץ דיסני ישראל ב-31 באוגוסט 2017.

עלילת הסרט
6 חודשים לאחר אירועי הסרט הקודם, מאל, איווי, קרלוס וג'יי נאבקים בשורשי הרשע מהם הם הגיעו ולהשתלב באורדון, בעוד איווי, קרלוס וג'יי מצליחים, נראה כי מאל מתחילה להישבר תחת עומס הלחץ העצום והפפראצי בשל היותה בת זוגו של המלך, ובעודה מנסה להשתלב באורדון, היא חולמת בהקיץ על שובה להיות מרושעת יחד עם חבריה ("Ways to Be Wicked"). בעוד איווי עושה למאל התאמות עבור שמלת הנשף המלכותי שלה, מאל מתכננת קסמים על מנת להקל את העומס, איווי חוטפת לה את ספר הלחשים ואף נוזפת בה על כך שהיא משתמשת בספר הלחשים שלה על מנת להקל את העומס והלחצים שישנם בלהיות בת זוגו של המלך בן ועל שמירת הדבר בסוד מפני בן. בשרשרת של אירועים, מאל שואלת את איווי האם היא מתגעגעת לימי הרשע וזאת האחרונה עונה לה בשלילה, קרלוס נאבק בעצמו על מנת לגייס את האומץ להזמין את ג'יין לנשף המלכותי הקרב, בן מפתיע את מאל עם קטנוע סגול ומזכיר לה את הפיקניק המתוכנן, אותו מאל שכחה ובקבוצת הסייף הבית ספרית, ג'יי, כעת קפטן הקבוצה, נלחם מול יריב מסתורי החושף את עצמו כלוני. לוני מבקשת להצטרף לקבוצה, אך מקבלת סירוב נוכח הלחץ שצ'אד מטיל על ג'יי בקובעו כי על הקבוצה להיות מורכבת מקפטן ושמונה גברים. בעודה מסתתרת מן העיתונות בחדר של קרלוס וג'יי, מאל שואלת גם את קרלוס האם הוא מתגעגע לימי הרשע ואף זה משיב לה בשלילה. בנוסף, מאל נותנת לקרלוס מסטיק אמת שהכינה לבקשתו, כדי שיוכל לחשוף לג'יין את רגשותיו האמיתיים, אך דוד (הכלב של קרלוס) אוכל את המסטיק מידה של מאל ורוכש את היכולת לדבר - אם כי בכנות מוחלטת.

במקביל, על אי האבודים, בהיעדרם של מאל, איווי, קרלוס וג'יי, אומה - בתה של אורסולה, הארי הוק - בנו של קפטן הוק וגיל - בנו של גסטון, השתלטו על האי ועל שטחי הטריטוריות הישנים שלהם. עם זאת, אומה אינה מרוצה מכך שהיא נאלצת לבזבז את ימיה וחייה באי בעוד מאל, שהיא אויבתה המושבעת, זכתה לעזוב את האי ולחיות חיים חדשים באורדון. בעודה מתבוננת בקפידה בסיקור הטלוויזיה של אורדון על מאל במסעדת ה"פיש אנד צ'יפס של אורסולה" של אימה יחד עם הארי וגיל, אומה נשבעת כי היא תכבוש את אורדון והעולם יידע מהו שמה ("What's My Name").

במהלך הפיקניק שלהם, בן מגלה את ספר הלחשים של מאל בסל. מאל מנסה ללא הצלחה להטיל כישוף "ביטול רגע" על בן וזה האחרון כועס על מאל משום ששמרה ממנו שמירת סודות. כתוצאה מכך, מאל מודה בפניו על כך שהיא אינה מרוצה מהצורך שלה להעמיד פנים על מנת להשתלב באורדון. בסערת הרגשות שלה, מאל רוכבת מאורדון אל האי באמצעות הקטנוע שבן קנה לה. באי, מאל מגיעה אל המספרה של ליידי טרמיין, שם דיזי טרמיין מעצבת מחדש את שיערה של מאל ומחזירה את צבעו לסגול. באורדון, איווי מראה לבן פתק שמאל השאירה מאחוריה, שם היא מודיעה על כך שהיא חזרה אל האי ומחזירה לבן את הטבעת שהוא נתן לה בסוף הסרט הקודם. בן מרגיש מאולץ ללכת אל האי ולהתנצל בפני מאל, ואיווי, אשר מסכימה בחוסר רצון ללכת איתו, מביאה איתה קרלוס וג'יי. עם בואו על האי, התנהגותו של בן בולטת ומושכת תשומת לב, וילדי הנבלים מייעצים לו איך להתמזג באי ("Chillin' Like a Villain"). בן מוצא את מאל בבית הקודם שלה, מתוודה בפניה על אהבתו ומתחנן שתחזור אל אורדון. למרות וידוייו, מאל דוחה אותו באמונה כי ייטב לו יותר בלעדיה. לאחר מכן, מאל מסרבת לדבר עם איווי בעוד בן עוזב את האזור מדוכדך.

כשהם מבחינים מאוחר מדי כי בן חסר, הארי מופיע ומעביר לאיווי, קרלוס וג'יי מסר עבור מאל בשם אומה, הדורשת ממאל להתמודד איתה לבדה במסעדה של אורסולה, אם ברצונה לראות שוב את בן. מאל כועסת על חבריה על שהביאו איתם את בן והיא עוזבת על מנת להתעמת עם אומה לבדה. לאחר חילופי עלבונות, אומה מאתגרת מאל בהורדת ידיים - אם מאל תנצח, אומה תחזיר את בן, אך אם אומה תנצח, על מאל להביא את השרביט של הפיה הסנדקית תמורת בן. אומה מנצחת ומאיימת על מאל כי אם היא תעז לספר על כך לאחרים, גם אז העסקה תתבטל. ילדי הנבלים מחליטים לתת לאומה זיוף תלת-ממדי של השרביט ולהשתמש בפצצות עשן על מנת לעכב את אומה בגילוי כי השרביט שניתן לה מזויף. איווי מבקשת ממאל לחזור לאורדון, אבל מאל אומרת לה כי ליבה אומר לה להישאר. כאשר אווי מוכנה להישאר עם מאל על האי כאקט של הקרבה עבור חברות אמת, מאל מעודדת אותה לחזור לאורדון, וזאת מפני שהיא יודעת שהיא מאושרת שם והשתיים מסכימות על כך כי לא משנה היכן הן יהיו ולא משנה אם הן יהיו יחד או בנפרד, הן תמיד יישארו חברות בלב ונפש ("Space Between"). באורדון, קרלוס וג'יי תופסים את צ'אד משתמש ללא רשות במדפסת התלת־ממד של קרלוס. כשהוא עוזב, צ'אד מתעניין מדוע הם מכינים עותק של השרביט של הפיה הסנדקית, ותחת ההשפעה של מסטיק האמת, דוד פולט בטעות כי בן נתפס ונלכד. ללא ידיעת הנוכחים, לוני, החולפת על פני החדר, שומעת אותם. במדשאות של הקמפוס, לוני דורשת מקרלוס וג'יי לבוא איתם או שהפיה הסנדקית תדע על כך, והשניים מסכימים להביא אותה בחוסר רצון.

על הספינה שלה, אומה מביעה כלפי בן את כעסה על כך שלא נבחרה להיות מהארבעה שיבואו אל אורדון, תוצאה שלילית שבן לא חשב עליה מראש. בן מזמין אותה באהדה לבוא לאורדון, אך זאת מסרבת, בתואנה כי ברצונה להגיע לשם בכוחות עצמה. ילדי הנבלים ולוני מגיעים לספינה עם השרביט המזויף ומבצעים את עסקת החילופין של השרביט תמורת בן עם אומה וצוות הפיראטים שלה ("It's Goin' Down"). כשהיא מנסה להשתמש בשרביט, אומה מבינה כי השרביט מזויף ובתגובה מתפתח קרב חרבות בין ילדי הנבלים, בן ולוני לבין צוות הפיראטים של אומה, עם אומה, הארי וגיל בראשם. ילדי הנבלים, בן ולוני מבצעים בריחה חפוזה מהאי, במהלכה מאל שוכחת בטעות את ספר הלחשים שלה. בחזרה באורדון, ילדי הנבלים מסכימים להיות כנים אחד עם השני. מאל מודה בכך שלא עמדה בעומס הלחצים שהייתה נתונה להם, והארבעה מבינים שהם אינם יכולים להשליך את עברם כילדי הנבלים, בעיקר מפני שעברם הוא מה שעיצב את אישיותם במידת רבה. ג'יי מוותר על מעמדו כקפטן קבוצת סייף עבור לוני לאחר שמצא פרצה בספר החוקים של הקבוצה וקרלוס מזמין את ג'יין לנשף המלכותי ושואל אותה אם לאחר מכן, הם יוכלו להיות יותר מאשר חברים, וג'יין נענית בשמחה להצעתו.

על סיפון הספינה בו נערך הנשף, בן מפתיע את כולם על ידי הצגת בת זוגו החדשה, אומה, ואף מציג את מתנתו אליה - הורדת המחסום הקסום שעל אי האבודים לאחת ולתמיד, ואילו מאל המופתעת נעלבת מיחסו של בן אליה ומראה סימני מצוקה. כדי לפתור את התסבוכת אליה נקלעו ועל מנת להבהיר לבן במי הוא באמת מאוהב, ג'יין ולומייר חושפים את מתנתו של בן אל מאל - חלון ויטראז' המציג את בן כורע ברך לפני מאל בצורתה האמיתית - דבר המוכיח למאל עד כמה הוא אהב אותה כמות שהיא. מאל מבינה שאומה כישפה את בן, מתוודה על אהבתה אליו ומנשקת אותו, מה ששובר את הכישוף. מזועזעת מכישלונה, אומה קופצת לים ומשתמשת בשרשרת הקונכייה הקסומה של אימה על מנת להפוך לאוקטופידה (אישה שבחציה היא חצי בת אנוש וחצי תמנון) - כמו אימה לפניה, ומשתמשת בזרועות התמנון שלה על מנת לזרוע הרס על הסיפון. בפתאומיות, מאל משנה צורה לדרקון - גם כן כמו אימה לפניה, והשתיים נלחמות. בשיאו של הקרב, בן קופץ למים, יוצר הפסקת אש זמנית ומזמין את אומה לעזור לו לעזור לשאר הילדים הנמצאים על האי האבודים. אומה מסרבת, אך היא נכנעת ושוחה והרחק, חזרה אל האי. בחזרה על הסיפון, מאל משתנה חזרה לצורת אנוש כשהיא לובשת בדיוק את אותה השמלה שדמותה בחלון הוויטראז' לובשת, ומוצגת רשמית כגבירת חצר המלוכה. בהבנה כי מקומה האמיתי הוא באורדון ולצידו של בן, מאל מוסרת לפיה הסנדקית את ספר הלחשים שלה, במטרה להשאיר אותו במוזיאון. כהכרת תודה על מאמציהם, איווי מבקשת מבן לתת לעוד ילדים מאי האבודים הזמנות שנייה, ובן מסכים לכך. הסרט מסתיים כשבן, מאל, איווי, קרלוס, ג'יי ושאר האורחים חוגגים ורוקדים על הסיפון המוצף ("You and Me").

בסצנה הראשונה המופיעה לאחר כתוביות הסיום, מוצגת דיזי כשהיא מקבלת את הזמנתו הרשמית של בן לבוא וללמוד באקדמיית אורדון. בסצנה השנייה המופיעה לאחר כתוביות הסיום, מוצגת אומה כשהיא עולה חזרה מן המים - עדיין בצורת אוקטופידה - ופונה לצופה באומרה כי הסיפור עדיין לא נגמר.

צוות השחקנים

היורשים
 דאב קמרון - מאל, בתה של מליפיסנט והאדס ובת זוגו של בן.
 סופיה קרסון - איווי, בתה של המלכה הרעה ובת זוגו של דאג.
 בובו סטיוארט - ג'יי, בנו של ג'אפר ובן זוגה של לוני.
 קמרון בויס - קרלוס, בנה של קרואלה דה ויל ובן זוגה של ג'יין.
 מיטשל הופ - המלך בן, בנם של בל והחיה ובן זוגה של מאל.
 צ'יינה אן מקליין - אומה, בתה של אורסולה.
 דיאן דואן - לוני, בתם של מולאן ולי שאנג ובת זוגו של ג'יי.
 תומאס דוהרטי - הארי, בנו של קפטן הוק.
 דילן פלייפייר - גיל, בנו של גסטון.
 בראנה דאמיקו - ג'יין, בתה של הפיה הסנדקית.
 זכריה גיבסון - דאג, בנו של שטיא, הגמד השביעי של שלגיה ובן זוגה של איווי.

 ג'דדיה גודאייקר - צ'אד מקסים, בנם של סינדרלה ונסיך החלומות.
 אנה קאת'קארט - דיזי טרמיין, בתה של דריזלה טרמיין, אחותה החורגת של סינדרלה, ונכדתה של ליידי טרמיין.

הגיבורים
 קיגן קונור טרייסי - בל- אשתו של החיה ואמו של בן.
 דן פיין - החיה- בעלה של בל ואביו של בן.
 מלאני פאקסון - הפיה הסנדקית- אמה של ג'יין.

הנבלים
 וופי גולדברג - אורסולה (קול).
 ליידי טרמיין (קול).

הפקה

בטקס ה-Expo D23 לשנת 2015, אולפני דיסני הודיעו כי הם התחילו לעבוד על סרט המשך ל"היורשים", והודעה רשמית על כך פורסמה בעמוד הפייסבוק של ערוץ דיסני ב-15 באוקטובר 2015. האתר "Deadline Hollywood" דיווח כי שרה פריוט וג'וסאן מקגיבון עתידים לחזור לכיסא התסריטאים ולכתוב את התסריט לסרט ההמשך. ב-10 ביוני 2016, הוכרז כי צ'יינה אן מקליין, שדיבבה את פרדי, בתו של דוקטור פאסילייה, בסדרת הספין-אוף "היורשים: עולם מרושע", תגלם כעת את אומה, בתה של אורסולה.

פסקול

ב-21 ביולי 2017 יצא פסקול הסרט הנקרא (Descendants 2 (Original TV Movie Soundtrack. כמו בפסקול הקודם, גם בפסקול זה נמצאים 3 שירים מסדרת האנימציה: "היורשים: עולם מרושע".

מיקומי שיא

שידור הסרט בעולם

קישורים חיצוניים

הערות שוליים

סרטי 2017
סרטי פנטזיה אמריקאיים
סרטי טלוויזיה אמריקאיים
ערוץ דיסני: סרטי מקור
סרטים מוזיקליים
סרטי קומדיה אמריקאיים
סרטי המשך אמריקאיים
סרטי קרוס-אובר